62019CO0306_INF
Ordonanța Curții (Camera a zecea) din 1 martie 2022 – Milis Energy și alții
(Cauzele conexate C‑306/19, C‑512/19, C‑595/19 și C‑608/20-C‑611/20) (
1
)
„Trimitere preliminară – Articolul 99 din Regulamentul de procedură al Curții – Mediu – Carta drepturilor fundamentale a Uniunii Europene – Articolele 16 și 17 – Principiile securității juridice și protecției încrederii legitime – Tratatul privind Carta energiei – Articolul 10 – Aplicabilitate – Directiva 2009/28/CE – Articolul 3 alineatul (3) litera (a) – Promovarea utilizării energiei din surse regenerabile – Producere de energie electrică în instalații solare fotovoltaice – Modificare a unei scheme de sprijin”
1.
Mediu – Promovarea utilizării energiei din surse regenerabile – Directiva 2009/28 – Obiective obligatorii privind partea de energie produsă din surse regenerabile – Măsuri adoptate în vederea atingerii acestor obiective – Puterea de apreciere a statelor membre
[Directiva 2009/28 a Parlamentului European și a Consiliului, art. 3 alin. (1), alin. (2) și alin. (3) lit. (a), și anexa I]
(a se vedea punctul 30)
2.
Mediu – Promovarea utilizării energiei din surse regenerabile – Directiva 2009/28 – Obiective obligatorii privind partea de energie produsă din surse regenerabile – Măsuri adoptate în vederea atingerii acestor obiective – Reglementare națională care prevede reducerea sau amânarea plății stimulentelor pentru energia produsă în instalațiile solare fotovoltaice deja prevăzute, dar care nu sunt încă datorate – Admisibilitate – Încălcarea principiilor securității juridice și protecției încrederii legitime – Lipsă – Verificare de către instanța națională
[art. 267 TFUE; Directiva 2009/28 a Parlamentului European și a Consiliului, art. 3 alin. (3) lit. (a)]
(a se vedea punctele 31, 32, 43-48 și 52)
3.
Drepturi fundamentale – Carta drepturilor fundamentale a Uniunii Europene – Drept de proprietate – Domeniu de aplicare – Drepturi care conferă o poziție juridică deja stabilită – Noțiune – Dreptul de a beneficia de stimulente pentru producția de energie fotovoltaică acordate în cadrul unei scheme de sprijin existente – Excludere – Reglementare națională care modifică cuantumurile acestor stimulente și modalitățile plății lor – Încălcarea dreptului de proprietate – Lipsă
[Carta drepturilor fundamentale a Uniunii Europene, art. 17 alin. (1); Directiva 2009/28 a Parlamentului European și a Consiliului, art. 3 alin. (3) lit. (a)]
(a se vedea punctele 34, 35, 40 și 50-53 și dispozitivul)
4.
Mediu – Promovarea utilizării energiei din surse regenerabile – Directiva 2009/28 – Obiective obligatorii privind partea de energie produsă din surse regenerabile – Măsuri adoptate în vederea atingerii acestor obiective – Reglementare națională care prevede reducerea sau amânarea plății stimulentelor pentru energia produsă în instalațiile solare fotovoltaice deja prevăzute, dar care nu sunt încă datorate – Admisibilitate – Încălcarea libertății de a desfășura o activitate comercială – Lipsă
[Carta drepturilor fundamentale a Uniunii Europene, art. 16; Directiva 2009/28 a Parlamentului European și a Consiliului, art. 3 alin. (3) lit. (a)]
(a se vedea punctele 54-63 și dispozitivul)
Dispozitivul
Sub rezerva verificărilor a căror efectuare, ținând cont de toate elementele pertinente, este de competența instanței de trimitere, articolul 3 alineatul (3) litera (a) din Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE și articolele 16 și 17 din Carta drepturilor fundamentale a Uniunii Europene, citite în lumina principiilor securității juridice și protecției încrederii legitime, trebuie interpretate în sensul că nu se opun unei reglementări naționale care prevede reducerea sau amânarea plății stimulentelor pentru energia produsă în instalațiile solare fotovoltaice acordate anterior prin decizii administrative și confirmate prin convenții ad‑hoc încheiate între operatorii acestor instalații și o societate publică, atunci când această reglementare se referă la stimulentele deja prevăzute, dar care nu sunt încă datorate.
(
1
)	JO C 213, 24.6.2019.